Diari Oficial de la Generalitat Valenciana


Sumari del DOGV 8012, del 31-03-2017 (2017/2585)

RESOLUCIÓ de 23 de març de 2017, del director general de Política Lingüística i Gestió del Multilingüisme, per la qual s'estableixen les dates de les proves i avaluacions extraordinàries de les escoles oficials d'idiomes per al curs 2016-2017.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2585


Data del document
:   23-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 23 de març de 2017, del director general de Política Lingüística i Gestió del Multilingüisme, per la qual s'estableixen les dates de les proves i avaluacions extraordinàries de les escoles oficials d'idiomes per al curs 2016-2017. [2017/2585]  
El Decret 183/2013, de 5 de desembre, del Consell, pel qual es procedeix a l'adequació normativa en l'àmbit educatiu pel que fa a la realització de proves extraordinàries d'avaluació i sessions d'avaluació extraordinàries, estableix al punt tercer de l'article únic que els òrgans directius en matèria d'ordenació acadèmica, establiran les dates en què hauran de tindre lloc les proves extraordinàries.  
  
La Resolució de 7 de febrer de 2017, de la Direcció General de Política Lingüística i Gestió del Multilingüisme, per la qual s'estableix el calendari i el procés d'inscripció i matriculació per a la realització de la prova de certificació dels nivells del Marc europeu comú de referència per a les llengües: aprendre, ensenyar, avaluar (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria 2017, estableix les dates de les proves de certificació de tots els idiomes i nivells impartits en les escoles oficials d'idiomes de la Comunitat Valenciana, tant per a la convocatòria ordinària com per a la convocatòria extraordinària. Així mateix, també és funció de la Direcció General de Política Lingüística i Gestió del Multilingüisme regular, establir i fixar les dates de realització de les avaluacions extraordinàries dels cursos no regulats per l'anterior resolució.  
  
La present resolució fixa les dates de realització de les proves extraordinàries per als cursos primers de tots els idiomes i nivells impartits a les escoles oficials d'idiomes per al curs 2016-2017: primer d'A2, primer de B1 i primer de B2.  
Per tot això, en virtut de les atribucions que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Punt únic. Determinar el període de realització de les proves i avaluacions extraordinàries del curs 2016-2017 a les escoles oficials d'idiomes  
1. Les proves corresponents a l'avaluació extraordinària dels cursos primers de cada nivell (primer d'A2, primer de B1 i primer de B2) es realitzaran durant el mes de setembre de 2017.  
Els centres, en virtut de la seua autonomia pedagògica i organitzativa, establiran els dies en què tindran lloc les proves, sense que aquestes coincidisquen amb les dates de les proves de certificació. En tot cas, les avaluacions i les proves extraordinàries del curs 2016-2017 hauran d'haver acabat i se n'hauran d'haver publicat les qualificacions amb anterioritat al dia 7 de setembre de 2017.  
2. Les proves corresponents a l'avaluació extraordinària dels cursos primers de cada nivell (primer d'A2, primer de B1 i primer de B2) de l'escola oficial d'idiomes de Sagunt es realitzaran a partir del 23 de juny, quan hagen finalitzat l'avaluació i correcció de les proves de certificació corresponents a la convocatòria ordinària, i en qualsevol cas no acabaran després del 7 juliol de 2017.  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de març de 2017.- El director general de Política Lingüística i Gestió del Multilingüisme: Rubén Trenzano Juan.